section_heading: Životopis
paragraph_text: Kada je, 19. lipnja 1938. godine, policija raspisala za njim potjernicu zbog „komunističke propagande“, prešao je u ilegalnost. Državni sud za zaštitu države osudio ga je, u odsustvu, 17. studenoga 1938. godine, na petnaest godina robije. U ljeto i jesen 1938. godine skrivao se i aktivno politički djelovao, pišući razne tekstove u nizu radničkih listova Srbije i Vojvodine. Po zapovijedi Centralnoga komiteta KPJ, krajem studenoga 1938. godine, prešao je u Zagreb.